**ΑΔΡΕΣ ΚΙΝΗΤΙΚΕΣ ΔΕΞΙΟΤΗΤΕΣ**

Ο ψυχοκινητικός τομέας είναι ο σημαντικότερος στο γνωστικό αντικείμενο της Φυσικής Αγωγής. Aναπτύσσοντας τις κινητικές δεξιότητες των μαθητών- τριών, ο εκπαιδευτικός εξασφαλίζει την ανάπτυξη της αυτοπεποίθησής τους και τη δυνατότητα να επιτυγχάνουν, να αποδίδουν και να ευχαριστιούνται από τη συμμετοχή τους σε φυσικές και αθλητικές δραστηριότητες. Σε αυτό το πλαίσιο, οι βασικές κινητικές δεξιότητες και η ανάπτυξή τους αποτελούν σημαντικό μέρος του προγράμματος σπουδών Φυσικής Αγωγής κυρίως στις πρώτες τάξεις του δημοτικού σχολείου ενώ στις μεγαλύτερες τάξεις συνδυάζονται και εφαρμόζονται σε ποικίλες αθλητικές και γενικά πιο σύνθετες δραστηριότητες. Οι δεξιότητες αδρής κινητικότητας επηρεάζουν την αντοχή των παιδιών στο σχολείο. Για αυτούς τους λόγουςη ανάπτυξή τους προσελκύει το ενδιαφέρον πολλών ερευνητών τα τελευταία χρόνια.